Gospodarska škola

Vladimira Nazora 38

40000 Čakovec

Na temelju članka 24. Zakona o odgoju i obrazovanju u osnovnoj i srednjoj školi te na temelju Pravilnika o uvjetima i načinima nastavka obrazovanja za višu razinu kvalifikacije, objavljuje:

Mogućnost nastavka obrazovanja za višu razinu kvalifikacije u statusu redovitog učenika u slijedećim programima:

* TEHNIČAR CESTOVNOG PROMETA
* POLJOPRIVREDNI TEHNIČAR – OPĆI
* KROJAČ
* CVJEĆAR

Uvjeti i način organizacije nastavka obrazovanja:

* Učenik koji je stekao nižu razinu srednjeg obrazovanja može nastaviti obrazovanje u trogodišnjem strukovnom programu obrazovanja u statusu redovitoga učenika.
* Učenik koji je završio obrazovni program u trajanju od tri godine može nastaviti obrazovanje u četverogodišnjem ili petogodišnjem strukovnom programu obrazovanja u statusu redovitoga učenika.
* Nastavak obrazovanja za višu razinu kvalifikacije moguć je u roku od dvije godine od dana završetka niže razine srednjega obrazovanja odnosno od završetka trogodišnjega obrazovnog programa.
* Obrazovanje radi stjecanja više razine kvalifikacije može se nastaviti, u pravilu, unutar istoga obrazovnog sektora u kojemu je stečeno prethodno strukovno obrazovanje.
* Obrazovanje može nastaviti učenik čiji prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale.
* Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje nastavničko vijeće srednje škole.
* Učenik odnosno roditelj ili skrbnik malodobnoga učenika obvezan je podnijeti Školi pisani zahtjev za nastavkom obrazovanja uz koji je obvezan priložiti izvornike ili ovjerene preslike prethodno stečenih razrednih svjedodžbi i svjedodžbe o završenom obrazovanju.
* Rješenjem kojim se učeniku odobrava nastavak obrazovanja utvrđuje se rok do kojega učenik mora položiti razlikovne i/ili dopunske ispite te izvršiti sve obveze, kao i sve druge važne pojedinosti vezane uz nastavak obrazovanja.

Ravnatelj:

Renato Vinko, mag. ing.